lflage/wiki-talks huggingface dataset:
Discussió:Francesc Casilla Cortés

message: Al 2014, Kiko Casilla va debutar a la selecció nacional d'Espanya, així que ho he afegit.

message: Francesc Casilla o Francisco Casilla? No he trobat cap idioma en la wikipedia que l'anomenés Francesc. De fet, el Real Madrid, al club on juga, el té a la seva web com a Francisco Francisco Casilla. De fet, he estat buscant i no he trobat cap font fiable o oficial on se l'anomeni Francesc; en totes o Francisco o Kiko (diminutiu de Francisco, i no de Francesc que és Cesc). Si en els propers dies no s'aporta alguna font fiable canviaré el nom. Sóc bastant partidari de traduir noms al català en èpoques on estava prohibit posar noms en altres llengües, una altra cosa és traduir un nom que va ser posat amb tota la llibertat del mon.--Darth (disc.) 22:30, 8 maig 2016 (CEST)
replies: text: Estic d'acord. A més hi ha gent com Francisco Veiga que és "Francisco" però sembla que la Universitat Autònoma de Barcelona prefereix usar el seu nom com Francesc. --E4024 (disc.) 16:00, 10 maig 2016 (CEST)
replies: text: :En aquest cas, en què el jugador és àmpliament conegut com a "Kiko Casilla" (+ de mig milió de resultats amb la recerca en Google), i en canvi molt poc conegut tant amb "Francisco" com amb "Francesc", potser estaria bé la solució intermitja que el títol de l'article fos Kiko Casilla.--Edu Rne (disc.) 16:19, 10 maig 2016 (CEST)
thread_title:  Nom
Discussió:El Barça juga a Rac1

message: Podriem incloure les persones que estan al control Jmontserrat2001 (disc.) 10:10, 21 des 2014 (CET)
thread_title:  🎤⚽ 

message: * Viquipèdia:Esborrar pàgines/Historial/2016/12#El Barça juga a Rac1 --Panotxa (disc.) 15:35, 10 des 2016 (CET)
replies: text: : Feta la fusió. Pau Cabot · Discussió 13:15, 11 des 2016 (CET)
thread_title:  Proposta d'esborrat
Discussió:Monestir de Santa Maria de Lladó

message: Pel que fa a la proposta de fusió de Santa Maria de Lladó amb Església de Santa Maria de Lladó vull manifestar la meva disconformitat. Són dos edificis que estan de costat, sí, però són una església i un monestir que estan catalogats de manera separada i per tant em sembla oportú que tinguin dos articles individuals.--Medol (disc.) 16:18, 21 des 2014 (CET)
replies: text: estic d'acord a mantenir els dos articles--barcelona (disc.) 16:23, 21 des 2014 (CET)
replies: text: :Podrien posar-se per separat el monestir i l'església del monestir, si els articles parlessin de coses diferents, però ara mateix l'apartat d'història de l'església parla de la història del monestir, més que de l'església, de manera que tampoc tenim dos articles separats sinó una barreja de dos que parlen sobre el mateix.

text: :O sigui, o se separen els dos articles, o són senzillament un duplicat.--Pere prlpz (disc.) 18:10, 21 des 2014 (CET)
thread_title: Fusió
Discussió:Obra medallística d'Eusebi Arnau

message: En  ha suggerit fusionar aquest article amb el de l'escultor Arnau. Penso que no s'ha de fusionar perquè parla d'una vessant molt específica i prou extensa de la prolífica obra d'Arnau. És cert que a l'article biogràfic podria estar millor referenciat per a que formés part d'un conjunt d'articles sobre la seva obra, però fusionar-lo engreixarà excessivament i asimètricament l'article biogràfic. Proposo NO FUSIONAR; si més no, s'haurien d'aportar raons per la fusió. Salut !--amador (disc.) 18:40, 21 des 2014 (CET)
replies: text: Si es treu tota la "palla" que hi ha que parla de la “medallística” (dues primeres seccions) sense una relació directa amb l'artista, es minimitza l'espai ocupat per la llista de medalles, i es retira per supèrflua la secció introductòria pot incloure's perfectament com una secció de l'article sobre el senyor Arnau assumint una mida sobre uns 50.000 octets. Bestiasonica: enraonem? 19:00, 21 des 2014 (CET)
replies: text: :Quan es fa un article que és una secció especialitzada, cal contextualitzar-lo. No tothom arribarà aquí des de la biografia. Per tant, tot el que té no és palla. És més, si no ho tingués i fos una llista freda, estaries (amb raó) reclamant-lo. El que s'hauria de fer és millorar-lo (entradeta, per exemple), però no fusionar-lo. Saps que el dilema fusionar-desglossar és un debat continu, especialment els dies de la Gran Quinzena. No cal que ens capfiquem amb fusionar articles que estan complets; hi ha altres més justificats. Em mantinc en "millorar, si", "fusionar, no".--amador (disc.) 19:11, 21 des 2014 (CET)
replies: text: :: No s'ha de fer tot aquesta quinzena! Podem deixar uns dies (qui diu dies diu setmanes) per veure si hi ha alguna mena d'evolució abans de fer canvis dràstics en les properes hores en ambdós articles. Per mi el manteniment és una cursa de fons no una esprintada de quinze dies. Bestiasonica: enraonem? 19:19, 21 des 2014 (CET)
replies: text: :::--amador (disc.) 19:46, 21 des 2014 (CET)
replies: text: :::: L'article en l'estat actual pot mantenir-se perfectament per separat amb les accions de 2014 --Amortres (disc.) 07:15, 17 des 2021 (CET)
thread_title:  Fusió
Discussió:Zona vulnerable per nitrats

message: Article creat de zero a partir d'informació dels departaments d'Agricultura, Medi Ambient, Normativa europea, Catalana, Institut Cartogràfic.  ----Rcomellas (disc.) 19:51, 21 des 2014 (CET)

message: No seria millor especificar el tema?. Quant es parla de zones vulnerables aquestes ho poden ser per diferents causes (naturals i humanes). --Mafoso  (Mani'm?)  15:05, 15 gen 2015 (CET)
replies: text: Hi estic d'acord, no havia posat l'afegit "per nitrats" perquè no em sona que s'hagi emprat l'expressió en altres àmbits, tot i que evidentment podria donar-se el cas. Proposaria reanomenar-la com dius, deixant de moment l'article Zona vulnerable com una redirecció cap aquí mentre no hi hagi a la viquipèdia cap altra entrada per altres tipus de zones vulnerables. --Rcomellas (disc.) 17:03, 15 gen 2015 (CET)
replies: text: : el "per nitrats" ho he extret per analogia al nom de l'anglesa, del enllaç a l'Atles Nacional de Catalunya (Mapa de les zones vulnerables per nitrats a Catalunya) i perquè és mes curt que "zones vulnerables en relació amb la contaminació de nitrats". Potser l'entremig: zones vulnerables a la contaminació de nitrats ?.  De fet domines més el tema que no pas jo, així que el nom que creguis adient em semblarà correcte.--Mafoso  (Mani'm?)  17:20, 15 gen 2015 (CET)
replies: text: :: em sembla bé la primera proposta que feies (Zona vulnerable per nitrats), les altres tot i ser més descriptives les trobo massa llargues. De fet, en l'àmbit mediambiental rural es parla de zones vulnerables a seques, i com a molt per nitrats. Si et sembla bé, ho tiro endavant. L'únic dubte que tinc és si hauré de redireccionar els enllaços cap aquí o el sistema ja ho fa sòl. Merci --Rcomellas (disc.) 17:27, 15 gen 2015 (CET)
replies: text: ::: Al fer Reanomenar ja t'indica si vols deixar una redirecció.--Mafoso  (Mani'm?)  17:31, 15 gen 2015 (CET)
replies: text: ::::  --Rcomellas (disc.) 17:34, 15 gen 2015 (CET)
thread_title:  Reanomenar a Zona vulnerable per nitrats
Discussió:Guerres dàcies

message: Esborro la XXI Rapax (aniquilada l'any 92 dC, abans de les Guerres Dàcies de Trajà) i afegeixo la II Traiana Fortis (creada l'any 105 dC, juntament amb la XXX Ulpia Victrix, per la Segona Guerra Dàcia)
Veure els articles de les respectives legions per a més informació.
--Aquiles77 (disc.) 21:25, 21 des 2014 (CET)
thread_title:  LEGIO XXI RAPAX i LEGIO II TRAIANA FORTIS
Categoria Discussió:Torres de Catalunya

message: Aquesta categoria s'ha estat indexant fent servir ORDENA per ometre la part "torre de" del títol de l'article, però això afecta les altres categories on és correcte que s'indexin les torres per la T. Aleshores, proposo eliminar els ORDENA afegits i, si és el cas, posar indexar només les categories de torres.
Notifico .--Pere prlpz (disc.) 13:22, 22 des 2014 (CET)
replies: text: Retiro el comentari. Veig que en  mateix ja ho havia canviat. Bona feina.--Pere prlpz (disc.) 13:25, 22 des 2014 (CET)
thread_title:  Desindexació 

message: Crec que la categoria ja queda ben indexada. Trec avís --Docosong (disc.) 15:03, 25 des 2014 (CET)
thread_title:  Indexació
Discussió:Hel·làdic

message: Em sembla que les paraules escollides no són les correctes. Seria més correcte dir "antic", "mitjà" i "recent" o bé "inicial", "mitjà" i "final".--Dafne07 (disc.) 17:42, 22 des 2014 (CET)
replies: text: L'Enciclopèdia fa servir "antic", "mitjà" i "recent".--Pere prlpz (disc.) 23:35, 22 des 2014 (CET)
thread_title: Periodificació
Discussió:I Congrés de Renovació Pedagògica de Catalunya

message: Sobre aquest congrés que va durar 3 anys es va editar la documentació l'any 1996 i és la que se cita com a referència. Segurament es podria completar amb publicacions posteriors que hi fan referència. Però hi ha informació publicada significativa. -- Dvdgmz(Escriu-me) 18:21, 22 des 2014 (CET)
replies: text: Estic d'acord que és admissible però falta incloure les referències de manera contextualitzada. Canvio FVA per FR. KajenCAT (disc.) 13:18, 25 gen 2021 (CET)
thread_title:  Admissibilitat
Discussió:El caminant sobre el mar de boira

message: Crec que el títol original Der Wanderer über dem Nebelmeer s'hauria de traduir com El caminant sobre el mar de boira i no Caminant damunt un mar de boira, perquè:
*L'original parla de "el caminant" (der Wanderer) i no "un caminant".
*Començar amb "caminant" sense article sembla que sigui un gerundi i no un substantiu.
*Tot i que über en català es pot traduir per "sobre" o "damunt" (o "al damunt de"), i que segons el diccionari de l'IEC hi ha molt poca diferència entre "sobre" i "damunt" emprats com a proposicions, en aquest cas en que el caminant no està en contacte amb el mar de boira ni està a la mateixa vertical, em sona més natural "sobre" que "damunt".
*El mar de boira també porta l'article determinat a l'original. Tot i que l'ús dels articles determinat i indeterminat no són exactament iguals en català i en alemany, jo respectaria l'original i posaria "el mar de boira".
O sigui, el primer article "El caminant" el veig clar. Els altres dos canvis jo també els faria, tot i que són més opinables.--Pere prlpz (disc.) 23:29, 22 des 2014 (CET)
thread_title:  El caminant sobre el mar de boira
Discussió:Desigualtat entre les mitjanes aritmètica i geomètrica

message: Trobo la demostració força estranya:
* Per demostrar el cas n=2, realment està començant amb la desigualtat i acaba demostrant una cosa òbvia, quan hauria d'anar en sentit contrari: de la cosa òbvia demostrar la desigualtat.
* Al cas 2n sembla que fa servir que és cert per 2 i per n, però això darrer no ho diu.
Proposo treure la demostració si no s'aclareix.--Pere prlpz (disc.) 01:08, 23 des 2014 (CET)
thread_title:  Demostració
Discussió:Magnòlia

message: El 2013 es va substituir l'article que hi havia sobre la Magnolia grandiflora per un article immens mal traduït que duplica l'article sobre el gènere Magnolia. Recupero l'article.
Algunes parts de l'article enganxat, que després es poden haver convertit en aprofitables, són a l'historial.--Pere prlpz (disc.) 15:55, 23 des 2014 (CET)
replies: text: Queda el dubte de si el nom magnòlia sense desambiguar ha de ser el gènere o l'espècie, perquè el DIEC dóna els dos significats però primer el gènere, i el DAVL parla només del gènere (tot i que el primer significat de magnòlia és la flor i no l'arbre, i el segon dirigeix a magnolier, que parla del gènere).--Pere prlpz (disc.) 17:59, 23 des 2014 (CET)
thread_title:  Recupero article
Discussió:Radiotransmissor

message: He proposat fusionar transmissor dins radiotransmissor perquè descriuen el mateix sistema. A la resta de llengües es consideren sinònims i estan redireccionades: en anglès preval :en:transmitter, mentre que en castellà és :es:radiotransmisión. Si algun expert té un criteri millor per fer-ho al revés, que ho apliqui.--amador (disc.) 11:33, 25 des 2014 (CET)
thread_title:  Fusió
Discussió:Llista de planetes extrasolars

message: Està endèmicament desactualitzat. Cal reescriure'l perquè tingui sentit mantenir-lo (p.ex classificant-los per ordre d'importància) o bé eliminar-lo.--Jey (disc.) 13:58, 25 des 2014 (CET)

message: Actualitzat amb data 02.06.2018--Jaumellecha (disc.) 14:04, 2 juny 2018 (CEST)
thread_title:  Actualització
Categoria Discussió:Cuiners barcelonins contemporanis

message: Què vol dir contemporanis? Es refereix al segle XX o XXI, o l'actualitat. Si fa no fa, tots els cuiners d'aquesta categoria han nascut al segle XX... --Docosong (disc.) 16:53, 25 des 2014 (CET)
replies: text: Contemporanis es refereix als catalans espanyols (posteriors a 1714): :Categoria:Catalans històrics i :Categoria:Catalans del sud contemporanis. Pau Cabot · Discussió 13:34, 26 des 2014 (CET)
replies: text: :Tots els cuiners barcelonins són contemporanis, trec plantilla categories massa curtes i crec k quedara buida la de cuiners barcelonins, passa res? Bé quedarà amb aquesta subcategoria.. --Pitxiquin (disc.) 01:48, 27 des 2014 (CET)
thread_title:  Contemporanis
Discussió:Pins (desambiguació)

message: Tots els enllaços que venen aquí van pels arbres, que a més són l'únic significat en català de "pins" sense complements.
Aleshores, redirigeixo a Pinus (si no té consens, revertiu-ho i en parlem).--Pere prlpz (disc.) 20:44, 26 des 2014 (CET)
thread_title:  Redirigir a Pinus
Discussió:Llei d'Amnistia espanyola de 1977

message: --Walden69 (disc.) 20:24, 27 des 2014 (CET)

message: La llei no va estar votat per les Corts Franquistes, sinó per les Corts Constituents, sorgides de les eleccions de juny de 1977. Caldria canviar-ho. Jsanch93 (disc.) 13:42, 14 març 2024 (CET)
thread_title:  Votat per corts franquistes
Discussió:Torrent d'en Tomàs

message: Hi he posat les coordenades de OSM, però diria que no són correctes. Pau Cabot · Discussió 18:38, 28 des 2014 (CET)

message: Presenta un tret característic de la hidrografia de Mallorca, l'escorrentia esporàdica alimentada bàsicament a partir dels desguàs superficial, el que implica que rere les pluges el corrent queda interromput. Això és la definició de torrent (hidrografia). Sembla que s'hagi intentat allargar artificialment l'article per tal de justificar la supressió (sense discussió) de la proposta de fusió. Pau Cabot · Discussió 21:10, 30 gen 2016 (CET)
replies: text: No hi havia cap argument en favor de la fusió, la pàgina de discussió era vuida. I la teva observació agre «Sembla que s'hagi intentat allargar artificialment l'article» no m'agrada. No comprenc la teva obsessió esborradora. Fa part del Catàleg de béns patrimonials del municipi de Santanyí. Per a mi topònims que fan part del bé patrimonial són admissibles. Si aixó et pot tranquil·litzar, sóc totalment independent del subject, no tinc cap conflicte d'interessos amb el Torrent d'en Tomàs. --Flamenc (disc.) 21:33, 30 gen 2016 (CET)
replies: text: : Bé, ara ja tens arguments (que, en tot cas, m'hauries pogut demanar). En realitat, ja n'hi havia les tres darreres vegades que has esborrat l'avís. Puc recuperar-lo? I no, no vull esborrar l'article, només contextualitzar-lo. Pau Cabot · Discussió 21:39, 30 gen 2016 (CET)
replies: text: :: Sembla que t'ha sabut greu qualque altra intervenció meva que no té cap relació amb el que es discuteix aquí. Si vols opinar sobre el conflicte d'interessos, hi ha un fil obert a la taverna: aquí la idea és parlar de la proposta de fusió d'aquest article amb el torrent al qual desemboca (o que, segons algunes fonts, és el mateix). Pau Cabot · Discussió 21:47, 30 gen 2016 (CET)
replies: text: :::Trobo que la persona que proposa la fusió, primer ha de donar arguments, non'hi havia cap. No sé el que és contextualització. Però trobo que hi ha prou arguments per justificar la presència d'aquest topònim. I sensa fusió. --21:58, 30 gen 2016 (CET)
replies: text: :::: Entenc la teva opinió però crec que no coincideix amb la meva. Recuper l'avís mentre en parlam, va bé? Pau Cabot · Discussió 22:03, 30 gen 2016 (CET)
replies: text: ::::: Recuper l'avís, idò. Pau Cabot · Discussió 08:58, 31 gen 2016 (CET)
thread_title:  Torrent 

message: La referència  no verifica que sigui un afluent de l'altre torrent. L'altra referència  (per cert, no molt fiable, d'un portal turístic alemany), diu que aquest torrent i l'altre són el mateix. Pau Cabot · Discussió 21:37, 30 gen 2016 (CET)
thread_title:  Referències incorrectes
Discussió:Isla Gomera

message: S'ha tret la plantilla de manca de coordenades (que a més posarà les coordenades automàticament a l'article tan aviat com algú les carregui a Wikidata, per exemple des d'una altra viquipèdia) amb l'argument "A un vaixell no se li poden assignar coordenades".
Coordenades se'n poden assignar a qualsevol cosa que no es mogui, i un vaixell enfonsat es queda sempre al mateix lloc. Com a mostra, aquí teniu el mapa amb la localització de tots els vaixells enfonsats que tenen article a la viquipèdia en alemany.
Aleshores, proposo tornar a col·locar la plantilla  a l'article.
Notifico el .--Pere prlpz (disc.) 23:40, 28 des 2014 (CET)
replies: text: La plantilla ja torna a estar col·locada. Gràcies per l'aclariment i bones Festes. --SenyorFontal (disc.) 10:41, 29 des 2014 (CET)
thread_title:  A un vaixell no se li poden assignar coordenades, o sí
Discussió:Jordi Alcaraz i Tarradas

message: Per error he creat dos redireccions diferents que porten aquí (Jordi Alcaraz i Solé i Jordi Alcaraz Tarradas). No sé quina de les dues és la correcta (o si és cap de les dues), ni he pogut trobar a internet el segon cognom del pintor al que fa referència aquest article. Si algú el coneix o el troba, caldria especificar-lo a l'article i demanar l'esborrament de la (les?) redirecció incorrecta. --Pau Colominas (t'ajudo?) 12:33, 29 des 2014 (CET)
thread_title:  Segon cognom
Discussió:Zoonosi

message: primera traducció feta per Bestiasonica ?

message: He canviat "passada" per "passa" a l'oració: Aquest isolament provocava que les malalties epidèmiques tendissin a desaparèixer de després de la primera passada per una població.
Definició del DIEC: 3 f. [LC] [MD] Malaltia epidèmica regnant en una localitat. Hi ha una passa de grip.
thread_title:  Canvi lingüístic. 

message: Amplio i milloro la traducció, copio referències, afegeixo infotaula. --Rcomellas (disc.) 16:58, 29 des 2014 (CET)
thread_title:  Millora de traducció.
Discussió:Zazaqui

message: --Walden69 (disc.) 19:34, 30 des 2014 (CET)

message: Quan el 2007 es va crear aquesta pàgina el zazaqui ja feia un any que tenia viquipèdia pròpia, fora de la incubadora. Tanmateix, s'hi van afegir aquests enllaços:
	

Això és, un enllaç a la viquipèdia en zazaqui i un la incubadora que havia servit per a crear-la
Què coi hi pintava aquí l'enllaç a la incubadora? després de 13 anys malament, vaig corregir l'error amb un clar comentari a l'edició, però en 3 hores i 16 minuts un vàndal va revertir l'edició sense cap comentari, ni a l'edició ni a la discussió de la pàgina.
Espero que no es repeteixi el vandalisme.
--77.75.179.1 (discussió) 00:54, 23 oct 2020 (CEST)
replies: text: VP:BF i VP:ET.--Carles (enraonem) 08:16, 23 oct 2020 (CEST)
thread_title:  Vandalisme
Discussió:Hari Seldon

message: Compte amb l'enllaç de psicohistòria, hauria de ser Psicohistòria_(Asimov). Ja ho he rectificat anteriorment i el canvi s'ha perdut, com que veig que s'està editant, si us plau, que l'editor ho canviï ell. --Santi Gomà (disc.) 18:02, 24 gen 2016 (CET)
thread_title:  Enllaç erroni
Discussió:Cap de colla

message: Proposo treure la  que va posar  ara fa uns mesos, ja que no ha quedat cap article que descrigui el significat de "cap de colla", ja que la definició que hi ha aquí és prou correcta. Opinions ?.amador (disc.) 13:40, 3 gen 2015 (CET)
replies: text: Jo penso que el redactat és el d'un article (esborrany) més que no pas una pàgina de desambiguació. Bestiasonica: enraonem? 16:28, 18 gen 2015 (CET)
replies: text: : Mmm. Ara mateix sense cap referència que ens permeti saber si això podria ser un article, una desambiguació o una entrada del Viccionari. No tenc gens clar que doni per un article conjunt dels tres conceptes. Potser necessita  o . Potser la millor solució seria parlar dels caps de colla castellera a Colla castellera, etc. més que parlar de coses que només tenen en comú el nom. Pau Cabot · Discussió 16:43, 18 gen 2015 (CET)
replies: text: :: Per cert, que al Termcat consten caps de colla relatius a enginyeria, colles castelleres i tir amb arc. Pau Cabot · Discussió 16:47, 18 gen 2015 (CET)
replies: text: :::D'acord que l'article és molt curt i no té referències, i que segurament mai serà gaire llarg, però diria que els caps de colla de les diferents colles de cultura popular tenen prou en comú (i en oposició als presidents i altres càrrecs de les colles) com per tenir aquest article. No crec que s'hi adigui gaire la plantilla de desambiguació, tot i que és un cas límit. Sí que veig clar que no s'hi haurien d'aplicar alguns dels canvis que segons qui fa sovint a les pàgines de desambiguació, com eliminar-ne enllaços i explicacions que no siguin estrictament per enllaçar als significats (potser per evitar això sí que valdria la pena treure la plantilla de desambiguació).--Pere prlpz (disc.) 18:14, 18 gen 2015 (CET)
thread_title:  desambiguació
Discussió:Ripidolita

message: Aquest article va ser fusionat a clinoclor degut a què no és una espècie en sí mateixa, sino una varietat d'aquesta darrera. Ara s'ha tornat a posar com a article, però abans de desfer-ho m'agradaria arribar a un consens.--Yuanga (disc.) 12:32, 4 gen 2015 (CET)
thread_title:  Article o no
Discussió:Medalla Fields

message: La llista dels premiats és una taula que si contingués alguna columna menys seria més llegible.  La informació més rellevant és l'any, el guanyador i el motiu. jo n'eliminaria el camp referent a la institució actual/darrera, ja que en realitat té poca relació amb el premi. --Txebixev (disc.) 17:30, 4 gen 2015 (CET)
replies: text: Estic d'acord que no es llegeix massa bé. També estic d'acord en eliminar la institució actual o darrera perquè és irrellevant. --Xbosch (disc.) 03:28, 5 gen 2015 (CET)
replies: text: :Ja he fet el canvi. Continuaré revisant les citacions dels premis. --Txebixev (disc.) 14:07, 5 gen 2015 (CET)
thread_title: Dades taula premiats